01/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza monitor taller (consolidación emprego temporal)

Aprobadas pola Xunta de Goberno Local de 17/02/2010 Convocanse probas selectivas para cubrir polo sistema de concurso-oposición, unha praza de Monitor taller. A praza obxecto desta convocatoria aparece inluida na Oferta de emprego público para o ano 2009, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Relación servizo: persoal laboral fixo o Denominación: Monitor taller o Grupo titulación: IV o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será a seguinte: o Graduado en educación secundaria obligatoria, ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 31,72 € (ordenanza fical nº 13, BOP 04/12/2008). O tribunal estará composto polas seguintes persoas: o Presidenta · Titular: Rafael Jose Niñoles Farauste · Suplente: Adrian Nicolas Chatt Kassama o Vogal · Titular: Leonardo Daniel Fernandez Polanco Hortigosa · Suplente: David Vicente Delos Belascoain o Vogal · Titular: Minhua Sienkiewicz Slack · Suplente: Rayco Maria Gorete Anrango Sobaberas o Vogal · Titular: Jaime Cristobal Maghnouj Ruston · Suplente: Wilson Rolando Yolanda Elvira Fresco Bertola o Secretario · Titular: Julia Vanesa Mazgout Julia · Suplente: Taila Ibadango Pelegrini Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: 5.1. Concurso.5.2. Oposición. Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 10 preguntas tipo test, con 4 alternativas de resposta cada unha. Os aspirantes disporán dun tempo máximo de 30 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. Municipio: concepto e elementos. O termo municipal. A poboación. Competencias municipais.3. Organización municipal. Alcalde. Pleno. Xunta de goberno local. Comisións informativas.4. Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 10 cuestións relacionadas co temario deste exercicio. Os aspirantes disporán dun tempo máximo de 40 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. Os servizos sociais comunitarios segundo a lei 13/2008. Diferencia entre servizos sociais comunitarios básicos e servizos sociais específicos. Os servizos sociais especializados.2. O sistema galego de servizos sociais: principios xerais e obxectivos.3. Os servizos sociais de Culleredo: programas e equipamentos.4. O gabinete de inserción sociolaboral do Consorcio As Mariñas: obxectivos, destinatarios e proxectos de intervención.5. Lei 39/2006 de 14 de decembro, de Promoción da autonomía persoal e atención ás persoas en situación de dependencia: obxecto da lei.6. Servizos de promoción da autonomía persoal e de atención e coidado segundo a Lei 39/2006.7. Persoas con discapacidade intelectual: concepto, clasificación e tipoloxías das discapacidades.8. Problemática social das persoas con discapacidade intelectual. Concepto de diversidade funcional.9. Equipamentos de apoio e atención a persoas con discapacidade: definición e características.10. Os centros ocupacionais para persoas con discapacidade intelectual: definición e obxectivos. Recursos existentes en Culleredo.11. Dinámica de traballo nos centros ocupacionais. Equipo profesional. Perfil das persoas usuarias.12. Funcións dun monitor/a de taller nun centro ocupacional para persoas con discapacidade intelectual.13. Organización dun taller ocupacional. Programación de actividades.14. Habilidades sociais: definición, áreas de traballo en persoas con diversidade funcional.15. Procedementos de adestramento en habilidades sociais. Contidos dos programas de adestramento.16. O reforzo das habilidades sociais, autoestima e resolución de problemas: obxectivos. Capacidades a desenvolver. Consistirá na realización dun suposto práctico relacionado coas funcións que corresponden á praza convocada. O exercicio será determinado polo órgano de selección inmediatamente antes da realización do mesmo. O aspirante poderá vir provisto material bibliográfico que considere oportuno. O tempo máximo para a realización do exercicio será de 60 minutos. Valoraranse os coñecementos do candidato, e as aptitudes mostradas para a resolución do suposto. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o órgano de selección inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 3 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 19 de febreiro de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela